Muutettu ehdotus neuvoston direktiiviksi matkustamomiehistöä koskevista turvallisuusvaatimuksista ja ammatillisen pätevyyden todistamisesta siviili-ilmailun alalla /* KOM/99/0068 lopull. - SYN 97/0212 */



Virallinen lehti nro C 109 , 20/04/1999 s. 0006



Muutettu ehdotus neuvoston direktiiviksi matkustamomiehistöä koskevista turvallisuusvaatimuksista ja ammatillisen pätevyyden todistamisesta siviili-ilmailun alalla(1) (1999/C 109/10) (ETA:n kannalta merkityksellinen teksti) KOM(1999) 68 lopull. - 97/0212(SYN) (Komission esittämä 5 päivänä maaliskuuta 1999 EY:n perustamissopimuksen 189 a artiklan 2 kohdan nojalla) (Tarkistus 4) 5 artiklan 1 kohta >Alkuperäinen ehdotus> 1. Turvallisuustehtäviin määrätyltä matkustamomiehistön jäseneltä vaaditaan sellaisen turvallisuuskoulutuksen peruskurssin menestyksellistä suorittamista, joka sisältää ainakin liitteessä I luetellut aiheet. >Muutettu ehdotus> 1. Turvallisuustehtäviin määrätyltä matkustamomiehistön jäseneltä vaaditaan sellaisen turvallisuuskoulutuksen peruskurssin menestyksellistä suorittamista etukäteen, joka sisältää ainakin liitteessä I luetellut aiheet. (Tarkistus 5) 5 artiklan 2 kohta >Alkuperäinen ehdotus> 2. Erityisen ilma-aluksen turvallisuustehtäviin määrätyltä matkustamomiehistön jäseneltä vaaditaan siirtymä- tai eroavuuskoulutusta, joka sisältää ainakin liitteessä II luetellut aiheet. >Muutettu ehdotus> 2. Erityisen ilma-aluksen turvallisuustehtäviin määrätyltä matkustamomiehistön jäseneltä vaaditaan ennakolta siirtymä- tai eroavuuskoulutusta, joka sisältää ainakin liitteessä II luetellut aiheet. (Tarkistus 8) 9 artiklan 3 a kohta (uusi) >Muutettu ehdotus> 3 a) Matkustamomiehistön jäseniin, jotka jo toimivat turvallisuustehtävissä yhteisön lentoliikenteen harjoittajien käyttämissä ilma-aluksissa tämän direktiivin antamispäivänä (jäljempänä "nykyinen matkustamomiehistö"), sovelletaan 5 artiklan 1 ja 2 kohdasta poiketen seuraavia säännöksiä. Kunkin jäsenvaltion on kuuden kuukauden kuluessa tämän direktiivin antamispäivästä verrattava matkustamomiehistön koulutusta koskevia tämän direktiivin vaatimuksia niihin tämän direktiivin antamispäivänä voimassa oleviin vaatimuksiin, joita se on asettanut matkustamomiehistön jäsenille edellytyksenä työskentelylle sellaisten liikenteenharjoittajien käyttämissä ilma-aluksissa, joille kyseinen jäsenvaltio on antanut ansiolentoluvan, ja laadittava luettelo koulutuksesta ja/tai tarkastuksista, joiden suorittamista se mahdollisesti edellyttää ennen tämän direktiivin antamispäivää suoritetun koulutuksen lisäksi, jotta varmistetaan tämän direktiivin vaatimusten mukainen ammatillinen pätevyys. Vertailevat analyysit ja luettelot on toimitettava komissiolle ja muille jäsenvaltioille kyseisen kuuden kuukauden jakson loppuun mennessä. Luettelo täydennyskoulutuksesta ja tarkastuksista muodostaa osan niistä toimenpiteistä, jotka jäsenvaltion on toteutettava tämän direktiivin perusteella. Nykyisten matkustamomiehistön jäsenten edellytetään täyttävän nämä lisävaatimukset 5 artiklan 1 ja 2 kohdan vaatimusten sijasta viimeistään kahdeksantoista kuukauden kuluessa tämän direktiivin antamispäivästä, ja 7 artiklan 3 kohdan mukaisesti annettavassa todistuksessa ammatillisesta pätevyydestä. (1) EYVL C 263, 29.8.1997, s. 5.